open-index/open-wikipedia-markdown huggingface dataset:
Inter-District Championship (Fiji) 1954

__NOEDITSECTION__

Fiji me football (soccer) ke 17th Inter-district Championship (IDC), August 1954 me Nausori CSR Ground me khela gais rahaa. 

## Final
Final ke game Suva aur Nadi ke biich me bhais aur Suva, Nadi ke 1-0 se harae ke Lloyd Farebrother Trophy ke 7th time jiitis. Ii saal Suva, King Irving, McllWain, aur Lady Garvey Cup ke bhi jiitis rahaa. Suva ke coach rahaa Gabriel Joseph aur kuch achchha khilarri rahin Ram Narayan (Captain), John Lal aur Permal Naidu.

Nadi, paanch saal me aapan 4th final me khel ke haar gais.

## References
* The Rec.Sport.Soccer Statistics Foundation
* Mohit Prasad, *Sixty Years of Soccer in Fiji: 1938 - 1998*, Fiji Football Association, Suva, 1998

## Aur dekho
* Fiji me football

&nbsp;
----
Inter-District Championship (Fiji) 1955

__NOEDITSECTION__

Fiji me football (soccer) ke 18th Inter-district Championship (IDC), Bank Holiday ke time, etwaar 31 July aur sombaar 1 August 1955 me Ba ke Rarawai Ground me khela gais rahaa. Dui saal ke baad ii IDC me Labasa aur Taveuni fir se khelin aur ek nawaa team aur Tailevu North pahila dafe IDC me khelis. Ii IDC me gyarah team hissa liin rahaa.

## Pahila round

Pahila round, jon ki etwaar ke khela gais rahaa me Lautoka, Nadi ke 5-1 se harais (referee: H.P. Sharma), Suva, Nadroga ke 6-1 se haraie (referee: S. N. Sharma) aur Ba, Tailevu ke 10-0 se harais (referee:Mohammed Ishaq). Rewa aur Naitasiri ke game nai hoe sakaa kahe ki Naitasiri championship me nai pahuche sakis.

## Duusra round
Duusra round, jon ki etwaar ke khela gais rahaa me Lautoka, Tavua ke 4-0 se harais (referee:Gulab Khan), Ba, Navua ke 1-0 se harais (referee: Hari Pal), Labasa, Rakiraki ke 3-0 se harais (referee: J.K. Gopal) aur Rewa, Suva ke 3-2 se harais (referee:S.M. Singh.

## Semi final
Semi finals me Rewa, Labasa ke 4-0 se harais (referee:H.P. Sharma) aur Lautoka, Ba ke 3-1 se harais (referee: Gulab Khan).

## Final
Final ke game Rewa aur Lautoka ke biich me bhais aur Rewa, Lautoka ke 2-1 se harae ke Lloyd Farebrother Trophy ke 6th time jiitis. Rewa ke Kuar Battan Singh achchha khel dekhaes. Ii game ke referee rahaa S.M. Singh aur Ba ke District Officer, Mr Hill, trophy ke present karis rahaa.

## References
* The Rec.Sport.Soccer Statistics Foundation
* Mohit Prasad, *Sixty Years of Soccer in Fiji: 1938 - 1998*, Fiji Football Association, Suva, 1998
* *Fiji Times*, 3 August 1955

## Aur dekho
* Fiji me football
Inter-District Championship (Fiji) 1958

__NOEDITSECTION__

Fiji me football (soccer) ke 21st Inter-district Championship (IDC), 3 August aur 4 August 1958 me Suva ke Albert Park me khela gais rahaa. Fiji ke Governor, Sir Ronald Garvey, ii IDC ke open karis jisse pahile Fiji Indian Football Association ke 21st anniversary celebrate karaa gais.

## Pahila round

Pahila round jiske etwaar, 3 August ke khela gais rahaa me Nadi aur Tailevu Naitasiri 0-0 se draw rahin. Ii game ke baad me fir se khela gais jisme Nadi 2-1 se jiit gais. Tavua, Tailevu North ke 4-0 se harais, Rakiraki, Ba ke 3-0 se harais, Suva, Rewa ke 4-1 se harais, Labasa, Navua ke 3-1 se harais aur Taveuni, Nadroga ke 1-0 se harais.

## Dusra round
Dusra round jiske sombaar, 4 August ke khela gais rahaa me Nadi, Levuka ke 2-1 se harais, Rakiraki, Tavua ke 2-1 se harais, Lautoka, Labasa ke 7-1 se harais aur Suva, Taveuni ke 4-0 se harais.

## Semi final
Semi finals me Lautoka, Nadi ke 4-1 se harais aur Suva, Rakiraki ke 4-2 se harais. 

## Final
Final ke game Lautoka aur Suva ke biich me bhais. Pahila goal Lautoka ke Reddy banais, lekin thorra deri baad Suva ke Kesho ek goal banae ke game ke baraabar kar liis. Tiisra extra time me Lautoka ke Nur Mohammed ek goal banae ke Lautoka ke jitae diis. Ii rakam se Lautoka Lloyd Farebrother Trophy ke 7th time jiitis. Lautoka ke captain rahaa Chandra Bhan Singh aur jiite waala goal banae waala rahaa Krishna Reddy. Trophy ke Suva ke mayor, A. Leys present karis rahaa.

## References
* The Rec.Sport.Soccer Statistics Foundation
* Mohit Prasad, *Sixty Years of Soccer in Fiji: 1938 - 1998*, Fiji Football Association, Suva, 1998
* Fiji Times, 4 August 1958
* Fiji Times, 5 August 1958

## Aur dekho
* Fiji me football
Inter-District Championship (Fiji) 1959

__NOEDITSECTION__

Fiji me football (soccer) ke 22st Inter-district Championship (IDC), August 1959 me Ba ke Rarawai Ground me khela gais rahaa. 

## Semi final

Semi finals me Ba, Suva ke 3-1 se harais aur Lautoka, Nadroga ke 1-0 se harais. 

## Final
Final ke game Lautoka aur Ba ke biich me bhais jiske Lautoka 6-0 se jiitis. Ii jiit se Lautoka tiin dafe (in a row) IDC jiit liis raha aur kuch log sochat rahin ke ab Lautoka, Lloyd-Farebrother cup hardam khatir rakh li lekin FIFA batais ki aisan koi rule nai hae. Ii Lautoka ke 8th dafe ke Lloyd Farebrother Trophy ke jeet rahaa.

## References
* The Rec.Sport.Soccer Statistics Foundation
* Mohit Prasad, *Sixty Years of Soccer in Fiji: 1938 - 1998*, Fiji Football Association, Suva, 1998

## Aur dekho
* Fiji me football

&nbsp;
----
Inter-District Championship (Fiji) 1956

__NOEDITSECTION__

Fiji me football (soccer) ke 19th Inter-district Championship (IDC), Bank Holiday ke time, 5 August aur 6 August 1956 me Suva ke Albert Park me khela gais rahaa. Ii IDC me 13 team hissa liin rahaa aur Taveuni aur Rakiraki team semi final talak pahuch gain rahaa.

## Pahila round

Pahila round ke game, etwaar 5 August ke khela gias rahaa jisme Taveuni, Tavua ke 1-0 se harais (referee: H. Pal), Nadi, Navua ke 2-1 se harais (referee: N. Pendalaiya), Suva, Rewa ke 4-2 se harais (referee: S.N. Sharma), Labasa, Nadroga ke 2-1 se harais (referee: G.K. Gopal) aur Ba, Tailevu ke 4-2 se harais (referee: G. Joseph)

## Duusra round
Duusra round ke game sombaar 6 August ke khela gais rahaa jisme Taveuni, Tailevu/Naitasiri ke 6-0 se harais (referee: A. Dean), Lautoka, Labasa ke 5-1 se harais (referee: T. Ali), Suva, Nadi ke 1-0 se harais (referee: S. M. Singh) aur Rakiraki, Ba ke 2-1 se harais (referee: G. Khan).

## Semi final
Semi finals sombaar ke roj khela gais aur pahila semi final me Lautoka, Taveuni ke 2-0 se harais (referee: G. Khan) aur duusra semi final me Suva, Rakiraki ke 7-1 se harais (referee: S.N. Sharma). 

## Final
Final ke game me Suva, Lautoka ke, extra time me, 3-2 se harae ke, Lloyd Farebrother Trophy ke 8th time jiitis. Trophy ke, Colonial Secretary, A. Stoddart present karis rahaa.

## References
* The Rec.Sport.Soccer Statistics Foundation
* Mohit Prasad, *Sixty Years of Soccer in Fiji: 1938 - 1998*, Fiji Football Association, Suva, 1998
* *Fiji Times*, 7 August 1956

## Aur dekho
* Fiji me football
Inter-District Championship (Fiji) 1957

__NOEDITSECTION__

Fiji me football (soccer) ke 20th Inter-district Championship (IDC), 4 August aur 5 August 1957 me Lautoka ke Churchill Park me khela gais rahaa.

## Pahila round

Pahila round, etwaar ke khela gais rahaa, jisme Suva, Nadi ke 3-2 se harais, Labasa Rewa ke 4-3 se harais aur Navua, Tavua ke harais.

## Duusra round
Duusra round, etwaar ke khela gais rahaa, jisme Suva, Nadroga ke 5-0 se harais aur Navua, Labasa ke harais.

## Semi final
Semi finals me Lautoka, Suva ke 5-0 se harais aur Ba, Navua ke 6-1 se harais. 

## Final
Final ke game Lautoka aur Ba ke biich me bhais aur Lautoka iske 7-1 se jiit ke Lloyd Farebrother Trophy ke 6th dafe jiitis. Lautoka khatir Augustime Thoman, Shorty, Lekh Ram aur Mun Reddy goal banais raha.

## References
* The Rec.Sport.Soccer Statistics Foundation
* Mohit Prasad, *Sixty Years of Soccer in Fiji: 1938 - 1998*, Fiji Football Association, Suva, 1998
* *Fiji Times*, 7 August 1957

## Aur dekho
* Fiji me football
Inter-District Championship (Fiji) 1960

__NOEDITSECTION__

Fiji me football (soccer) ke 23rd Inter-district Championship (IDC), August 1960 me Nausori ke Ratu Cakobau Park me khela gais rahaa. 

## Preliminary round

Preliminary round me Rewa, Ba ke 3-2 se harais rahaa.

## Semi final
Semi finals me Nadi, Lautoka ke 2-1 se harais aur Suva, Nadroga ke 6-2 se harais. 

## Final
Final ke game Suva aur Nadi ke biich me bhais jisme Suva, Nadi ke 2-1 se harae ke record 9th time Lloyd Farebrother Trophy ke jiitis. Achchha khilarri rahin Suva ke taraf se Satish Dutta aur Michael Joseph aur Nadi ke taraf se Hirdesh. Ii Nadi ke Paanchwa IDC final rahaa, bina ekko jit ke.

## References
* The Rec.Sport.Soccer Statistics Foundation
* Mohit Prasad, *Sixty Years of Soccer in Fiji: 1938 - 1998*, Fiji Football Association, Suva, 1998

## Aur dekho
* Fiji me football

&nbsp;
----
Inter-District Championship (Fiji) 2004

Fiji me football (soccer) ke 66th Inter-district Championship (IDC), 7 October 2004 se lai ke 11 October 2004  talak Suva ke National Stadium me khela gais rahaa. Ii Inter-District me 22 team, dui division me hissa liin rahaa.

## Super Premier Division Tournament
Super Premier Division Tournament ke 10 team ke dui pool me baata gias rahaa. Duuno pool ke team, aapan pool me se aur sab team se ek dafe khelis. Ii sab game National Stadium me 7 October se 10 October talak khela gais rahaa. Jeete waala team ke 3 point mila, draw khatir 1 point aur haare waala team ke 0 point.

### Pool A

Ii pool me se Rewa aur Ba semi-final khatir qualify bhais rahaa.

### Pool B

Ii pool me se Suva aur Labasa semi-final khatir qualify bhais rahaa.

### Semi-final
Pahila semi-final 11 October ke Ba aur Labasa ke biich me bhais. Full time talak duuno team 1-1 se baraabar rahin. Jab extra time me koi goal nai pila tab penalty kick bhais jisme Ba, Labasa ke 5-4 se harais. 
Duusra semi-final 11 October ke Suva aur Rewa ke biich me bhais, jisme Rewa, Suva ke 1-0 se harais.

### Final
Final Ba aur Rewa ke biich me 11 October me bhais, jisme Ba, Rewa ke 3-0 se harais. 

## Premier Division Tournament
### Final
Final Rakiraki jiitis

## References
* The Rec.Sport.Soccer Statistics Foundation

## Aur dekho
* Fiji me football

&nbsp;
----
11 October

**11 October** saal ke 284th din hae (285th leap saal me). Saal ke khalaas hoe me 81 din bachaa hae.

## Ghatna
* 1928 - **[[A. D. Patel]]**, jon ki Fiji me pahila political party, National Federation Party ke suruwat karis rahaa, Fiji aais.
* 1992 - Fiji me soccer ke  54th Inter-district Championship (IDC), Nausori me khela gais raha, jiske final me Labasa, Nadroga ke 2-0 se harais. 
* 1993 - Fiji me soccer ke  55th Inter-district Championship (IDC), Ba me khela gais raha, jiske final me Nadroga, Nasinu ke 1-0 se harais. 
* 1999 - Fiji me soccer ke  61st Inter-district Championship (IDC), Nadi me khela gais rahaa, jiske final me Nadi, Ba ke 1-0 se harais.
* 2003 - Fiji me soccer ke  65th Inter-district Championship (IDC), Ba me khela gais rahaa, jiske final me Ba, Nadi ke 1-0 se harais aur Premier Division me Rakiraki, Tailevu/Naitasiri ke 2-1 se harais.
* 2004 - Fiji me football (soccer) ke 66th Inter-district Championship (IDC), Suva ke National Stadium me akhri din khela gais. Super Premier Division ke final me Ba, Rewa ke 3-0 se harais aur Premier Division ke final me Rakiraki jiitis.

## Janam

* 1918 - **[[Jerome Robbins]]**, America ke nachaniyaa, choreographer, film director, theatre director aur film producer ke janam New York City me bhais rahaa.

* 1942 - **Amitabh Bachchan**, Bolywood actor, ke janam Allahabad, India me bhaes raha. 

## Maut

## Chhutti aur teohaar
* 2010 - Fiji me **Fiji Day** ke chhutti rahi. 

## References
Inter-District Championship (Fiji) 1961

__NOEDITSECTION__

Fiji me football (soccer) ke 24th Inter-district Championship (IDC), August 1961 me Nadi ke Prince Charles Park me khela gais rahaa. 

## Semi final

Semi finals me Ba, Lautoka ke 3-2 se harais aur Nadi, Rewa ke 1-0 se harais. 

## Final
Final ke game Ba aur Nadi ke biich me bhais jiske Ba 2-1 se jiitis.  Augustine Thoman, jon ki bahut din se Lautoka khatir khelis rahaa, ii tournament me Ba khatir khelis. Ba ke captain rahaa Mira Sami. Ba saat dafe final me khele ke baad, pahila dafe Lloyd Farebrother Trophy jiitis aur Nadi 6th time final me jae ke ekko dafe nai jiitis.

## References
* The Rec.Sport.Soccer Statistics Foundation
* Mohit Prasad, *Sixty Years of Soccer in Fiji: 1938 - 1998*, Fiji Football Association, Suva, 1998

## Aur dekho
* Fiji me football

&nbsp;
----
Inter-District Championship (Fiji) 1962

__NOEDITSECTION__

Fiji me football (soccer) ke 25th Inter-district Championship (IDC), August 1962 me Lautoka ke Churchill Park me khela gais rahaa. 

## Semi final

Semi finals me Lautoka, Suva ke 2-0 se aur Ba, Rewa ke 1-0 se harais. 

## Final
Final ke game Ba aur Lautoka ke biich me bhais jiske Lautoka, 7-0 se jiit ke aapan Lloyd Farebrother Trophy ke jiite ke record ke barrhae ke nau kar diis.  Augustine Thoman, jon ki 1961 me Ba khatir khelis rahaa aapan purana team me laut ke final me chaar goal banais. Lautoka ke captain rahaa Chandar Bhan Singh

## References
* The Rec.Sport.Soccer Statistics Foundation
* Mohit Prasad, *Sixty Years of Soccer in Fiji: 1938 - 1998*, Fiji Football Association, Suva, 1998

## Aur dekho
* Fiji me football

&nbsp;
----
Inter-District Championship (Fiji) 1963

__NOEDITSECTION__

Fiji me football (soccer) ke 26th Inter-district Championship (IDC), August 1963 me Suva ke Albert Park me khela gais rahaa. Ii saal Fiji Indian Football Association ke Silver Jublee bhi rahaa.

## Semi final

Semi finals me Lautoka, Nadroga ke 5-0 se aur Suva, Lautoka ke 4-2 se harais. 

## Final
Final ke game Ba aur Suva ke biich me bhais jisme Ba, Suva ke 2-0 se harae ke Lloyd Farebrother Trophy ke dusra dafe jiitis.  Ba khatir duuno goal bane waala Ramendra rahaa aur goalkeeper, Joe Savou bhi achchha khel dekhaes.

## References
* The Rec.Sport.Soccer Statistics Foundation
* Mohit Prasad, *Sixty Years of Soccer in Fiji: 1938 - 1998*, Fiji Football Association, Suva, 1998

## Aur dekho
* Fiji me football

&nbsp;
----
Inter-District Championship (Fiji) 1964

__NOEDITSECTION__

Fiji me football (soccer) ke 27th Inter-district Championship (IDC), August 1964 me Ba ke Rarawai Ground me khela gais rahaa. 

## Semi final

Semi finals me Ba, Nadroga ke 4-2 se aur Lautoka bhi Suva ke 4-2 se harais. 

## Final
Final ke game Ba aur Lautoka ke biich me bhais jisme Lautoka, Ba ke 6-1 se harae ke Lloyd Farebrother Trophy ke jiite ke aapan record barrhae ke das kar diis. Final ke jiite me Lautoka koi IDC ke final khatir dusra sab se jaada goal banais. 

## References
* The Rec.Sport.Soccer Statistics Foundation
* Mohit Prasad, *Sixty Years of Soccer in Fiji: 1938 - 1998*, Fiji Football Association, Suva, 1998

## Aur dekho
* Fiji me football

&nbsp;
----
Inter-District Championship (Fiji) 1966

__NOEDITSECTION__

Fiji me football (soccer) ke 29th Inter-district Championship (IDC), August 1966 me Suva ke Albert Park me khela gais rahaa. 

## Semi final

Semi final me Suva, Lautoka ke extra time me 1-0 se harais aur Ba, Rakiraki ke 2-1 se harais. Suva ke achha khiladi raha Vijay Mani.

## Final
Final ke game Ba aur Suva ke biich me bhais jisme Ba, Suva ke 5-0 se harae ke Lloyd Farebrother Trophy ke teesra dafe jiitis. Ba khatir achchha khilarri rahin Ramendra, Esala Masi, Josateki Kuruvitu, Waisea Naicovu aur Arjun Gopal raheen aur Suva ke khatir achchha khilarri rahaa, Max Fong.

## References
* The Rec.Sport.Soccer Statistics Foundation
* Mohit Prasad, *Sixty Years of Soccer in Fiji: 1938 - 1998*, Fiji Football Association, Suva, 1998

## Aur dekho
* Fiji me football

&nbsp;
----
Inter-District Championship (Fiji) 1970

__NOEDITSECTION__

Fiji me football (soccer) ke 33rd Inter-district Championship (IDC), August 1970 me Ratu Cakobau Park, Nausori me khela gais rahaa. 

## Final
Final ke game Ba aur Suva ke biich me bhais jisme Ba , Suva ke 1-0 se harae ke Lloyd Farebrother Trophy ke 6th dafe jiitis. Ba ke taraf se achchha khilarri rahaa, Captain, Esala Masi. 

1961 se 1970 talak, Ba 10 me se 8 IDC ke final me khel ke dekhaes ki Ba ii decade ke sab se achchha team rahaa.

## References
* The Rec.Sport.Soccer Statistics Foundation
* Mohit Prasad, *Sixty Years of Soccer in Fiji: 1938 - 1998*, Fiji Football Association, Suva, 1998

## Aur dekho
* Fiji me football


&nbsp;
----
3 April

**3 April** saal ke 93rd din hae (94th leap saal me). Saal ke khalaas hoe me 272 din bachaa hae.

## Ghatna

## Janam
* 1914 - **Sam Manekshaw** - 1971 me India-Pakistan War ke time Indian army ke commander aur India ke khali duusra Field Marshall ke janam Aritsar me bhaes rahaa. (maut: 27 June 2008) 

* 1922 - Doris Day, American actress ke janam Ohio me bhais rahaa.

* 1924 - **[[Marlon Brando]]**, American actor ke janam Omaha, Nebraska me bhais rahaa.
* 1962 - **Jaya Prada**, Hindi film ke actress, ke janam Andhra Pradesh, India me bhaes rahaa.

## Maut

## Chhutti aur teohaar

* 2009 - **Rama Navami**, Ram ke janam ke celebrate karaa gais.

## References
1 April

**1 April** saal ke 91st din hae (92nd leap saal me). Saal ke khalaas hoe me 274 din bachaa hae.

## Ghatna
* 1945 - Fiji me football (soccer) ke 8th Inter-district Championship (IDC), Lautoka me duusra roj khela gais rahaa jisme Suva, Lautoka ke final me 3-1 se harais.
## Janam

* 1815 - **[[Otto von Bismarck]]**, Germany ke pahila chancellor ke janam Prussia mebhais rahaa.

* 1920 - **[[Toshiro Mifune]]**, Japanese actor ke janam shandong, China me bhais rahaa.

## Maut
## References
Inter-District Championship (Fiji) 1968

__NOEDITSECTION__

Fiji me football (soccer) ke 31st Inter-district Championship (IDC), August 1968 me Ba ke Namosau Park me khela gais rahaa. 

## Semi final
Semi final me Lautoka, Suva ke 7-1 aur Ba, Rewa ke 3-1 se harais.

## Final
Final ke game Ba aur Lautoka ke biich me bhais. Full time talak duuno tean 2-2 se baraabar rahin. Second extra-time ke baad Ba ke Khalil ek goal banae ke Ba ke jitae diis. Ii rakam se Ba Lloyd Farebrother Trophy ke 5th dafe jiit liis aur ii trophy ke tiin dafe ek ke baad ek (hat trick) jiit ke Lautoka ke nau saal ke pahile waala record ke barabar kar diis.

## References
* The Rec.Sport.Soccer Statistics Foundation
* Mohit Prasad, *Sixty Years of Soccer in Fiji: 1938 - 1998*, Fiji Football Association, Suva, 1998

## Aur dekho
* Fiji me football


&nbsp;
----
31 March

**31 March** saal ke 90th din hae (91st leap saal me). Saal ke khalaas hoe me 275 din bachaa hae.

## Ghatna
* 1901 - Fiji me tiisra census lia gais jiske anusaar 120,124 ke population me se 17,105 Hindustani rahin. 
* 1945 - Fiji me football (soccer) ke 8th Inter-district Championship (IDC), Lautoka me pahila roj khela gais rahaa jisme Suva, Lautoka ke final me 3-1 se harais.
## Janam

* 1596 - **[[René Descartes]]**, France ke philosopher aur physicist ke janam Touraine, France e bhais rahaa.

* 1732 - Joseph Haydn ke janam Rohrau, Austria me bhaes rahaa. (maut:31 May 1809)

## Maut

* 1727 - **[[Isaac Newton]]** ke maut Kensington, London, England me bhaes rahaa (janam: 4 January 1643)
* 1995 - **[[Selena]]** (janam: 16 April 1971).

## References
21 April

**21 April** saal ke 111th din hae (112th leap saal me). Saal ke khalaas hoe me 254 din bachaa hae.

## Ghatna
* 1909 - **[[S.S. Sangola IV|Sangola jahaaj]]**, 667 girmitya logan ke lae ke chutha dafe Fiji aais.

* 1946 - Fiji me football (soccer) ke **[[Inter-District Championship (Fiji) 1946|9th Inter-district Championship (IDC)]]** Nausori me khela gais rahaa jiske final me Suva, Ba ke 1-0 se harais.

## Janam
* 1926 - **Queen Elizabeth II** ke janam Mayfair, London, England me bhaes rahaa. 
* 1935 - **[[Charles Grodin]]**.

## Maut
* 1910 &ndash; **[[Mark Twain]]** (janam 30 November 1835).

* 1946 - **[[John Maynard Keynes]]**, England ke economist ke maut Tilton, England me bhais rahaa.
* 2016 &ndash; **[[Prince]]** (Rogers Nelson) (janam 6 July 1958).

## References
25 April

**25 April** saal ke 115th din hae (116th leap saal me). Saal ke khalaas hoe me 250 din bachaa hae.

## Ghatna

* 1907 - **[[S.S. Fazilka VI|Fazilka jahaaj]]**, 796 girmitya logan ke lae ke 6th dafe Fiji aais rahaa.
* 1943 - Fiji me football (soccer) ke  6th Inter-district Championship (IDC), Levuka me duusra din khela gais rahaa, jiske final me Rewa, Suva ke 4-2 se harais.
## Janam

## Maut

## Chhutti aur teohaar

* 2010 - Fiji ke school khatir **pahila term ke chhutti** suruu bhaes rahaa.
* 2011 - Fiji me **Easter Monday** ke chhutti rahi 

## References
9 April

**9 April** saal ke 99th din hae (100th leap saal me). Saal ke khalaas hoe me 266 din bachaa hae.

## Ghatna
* 1944 - Fiji me football (soccer) ke 7th Inter-district Championship (IDC), Rakiraki me duusra roj khela gais rahaa jiske final me Rewa, Suva ke 2-1 se harais.
* 2009 - **Fiji ke Court of Appeal** ii batais ki December 2006 ke military coup unlawful rahaa aur President ke chaahi ki uu ek caretaker Prime Minister ke appoint kare aur nawaa general election karwae.
## Janam

* 1933 - **[[Jean-Paul Belmondo]]**, French actor ke janam Neuilly-sur-Seine, France me bhais rahaa.

## Maut
* 1588 - **Mimar Sinan**, jon ki 50 saal talak Ottoman Empire ke khaas architect rahaa, ke maut bhais rahaa. (janam: 15 April 1489)

* 1959 &ndash; **[[Frank Lloyd Wright]]**, ek jaana maana architect rahaa, jiske maut, Phoenix, Arizona, USA me bhais rahaa. (janam: 8 June 1867)
* 2021
** **[[DMX]]** (janam: 18 December 1970).
** **[[Prince Philip]]**, duke of Edinburgh (janam: 10 June 1921).

## Chhutti aur teohaar
* 2007 - Fiji me **Easter Monday** ke chhutti rahaa.

## References
8 April

**8 April** saal ke 98th din hai (99th leap saal me). Saal ke khalaas hoe me 267 din bachaa hai.

## Ghatna

* 1944 - Fiji me football (soccer) ke **7th [[Inter-District Championship (Fiji)|Inter-district Championship (IDC)]]**, Rakiraki me pahila roj khela gais rahaa jiske final me Rewa, Suva ke 2-1 se harais.
* 2009 - L'Aquila, Italy me ek **[[w:L'Aquila earthquake|earthquake]]** ke kaaran 207 log ke maut aur 17,000 logan homeless hoe gain. 
## Janam

* 1892 - **[[Mary Pickford]]**, Canadian aur American actress ke janam Toronto, Ontario, Canada me bhais rahaa.

## Maut

* 1857 - **[[Mangal Pandey]]**, ek Indian sipaahi rahaa jon 1857 ke Indian Rebellion ke suruwaat me khaas haanth rahaa.

* 1973 - **[[Pablo Picasso]]**, jon ki Spain ke painter aur sculptor rahaa ke maut Mougins, France me bhais rahaa. (janam:  25 October 1881)

## References
5 April

**5 April** saal ke 95th din hae (96th leap saal me). Saal ke khalaas hoe me 270 din bachaa hae.

## Ghatna

* 1891 - Fiji me duusra census lia gais jiske anusaar 121,180 ke abaadi me se 7,468 Hindustani rahin.
* 1947 - Fiji me football (soccer) ke  10th Inter-district Championship (IDC), Ba me khela gais rahaa jiske final final Rewa, Ba ke 4-1 se harais.
* 2009 - Ek ice ke pul jon ki Antarctica ke **[[w:Wilkins Ice Shelf|Wilkins Ice Shelf]]** (right) ke Charcot Island se jorre hae global warming ke kaaran tuut gais.

## Janam

* 1900 - **[[Spencer Tracy]]**, American actor ke janam Milwaukee, Wisconsin me bhais rahaa.

* 1908 - Bette Davis, American actress ke janam Massachusetts me bhais rahaa.

* 1916 - **[[Gregory Peck]]**, American actor ke janam San Diego, California me bhais rahaa.

## Maut

*1940- **[[Charles Freer Andrews]]**, ek Anglican paadhri, educator, aur social worker, ke maut India me bhais rahaa.

## Chhutti aur teohaar
* 2010 - Fiji me **Easter Monday** ke chhutti rahi.

## References
6 April

**6 April** saal ke 96th din hai (97th leap saal me). Saal ke khalaas hoe me 269 din bachaa hai.

## Ghatna
* 1947 - Fiji me football (soccer) ke  10th Inter-district Championship (IDC), Ba me khela gais rahaa jiske final final Rewa, Ba ke 4-1 se harais.

## Janam

* 1483 - **[[Raphael]]**, jon ki Italy ke ek Renaissance painter aur architect rahaa, ke janam Urbino, Italy me bhais rahaa. (maut: 6 April 1520)

## Maut
* 1520 - **Raphael**, jon ki Italy ke ek Renaissance painter aur architect rahaa, ke maut Rome, Italy me bhais rahaa. (janam: 6 April 1483)

* 1528 - **[[Albrecht Dürer]]**, German painter, engraver aur mathematician ke maut Nuremberg, Germany me bhais rahaa. (janam:21 May 1471)

## Chhutti aur teohaar

* 2007 - Fiji me **Good Friday** ke chhutti rahaa.

## References
1 August

**1 August** saal ke 213th din (214th leap saal me) hae. Saal ke khalaas hoe me 152 din bachaa hae.

## Ghatna
* 1834 – British Empire me **gulami** (*slavery*) ke khalaas kar dewa gais rahaa.
* 1971 - Fiji me soccer ke  **[[Inter-District Championship (Fiji) 1971|34th Inter-district Championship (IDC)]]**, Nadi me khela gais rahaa, jiske final me Nadi, Suva ke penalty kicks ke baad 5-4 se harais.

* 1915 - **[[S.S. Mutlah IV|Mutlah Jahaaj]]**, 812 girmitya logan ke lae ke 4th dafe Fiji aais.

## Janam
## Maut

* 1920 - India ke ajaadi khatir larre waala, **[[w:Bal Gangadhar Tilak|Bal Gangadhar Tilak]]**, ke maut Mumbai, India me bhaes rahaa. (janam:23 July 1856)

## References
2 August

**2 August** saal ke 214th din (215th leap saal me) hae. Saal ke khalaas hoe me 151 din bachaa hae.

## Ghatna
* 1971 - Fiji me soccer ke  34th Inter-district Championship (IDC), Nadi me khela gais rahaa, jiske final me Nadi, Suva ke penalty kicks ke baad 5-4 se harais.

## Janam

* 1932 - **[[Peter O'Toole]]**, Great Britain ke actor ke janam Leeds me bhais rahaa.

## Maut
* 1923 &ndash; Warren G. Harding (janam: 2 November 1865).

## References
Inter-District Championship (Fiji) 1972

__NOEDITSECTION__

Fiji me football (soccer) ke 35th Inter-district Championship (IDC), August 1972 me Suva ke Bakhurst Park me khela gais raha. Ii IDC ke sab se important chij rahaa, Labasa ke khel me improvement. Iske kaaran rahaa, Labasa ke player-coach, Mike Jones jon ki Wales me first class soccer me khelis rahaa.

## First round
Labasa last year ke champion, Nadi ke 4-2 se harais.

## Semi final
Labasa last year ke runner-up, Suva ke 1-0 se harais.

## Final
Final ke game Rewa aur Labasa ke biich me bhais jisme Rewa ke jiit, penalty kick ke baad, 5-3 se bhais. 

Pichle saal ke rakam ii saal bhi penalty kick lewew me garrbarr bhais.
Jab full time aur extra time ke baad ekko goal nai banaa tab penalty kicks lewa gais. Pahila paanch kick ke baad duno team baraabar rahin. Jab 6th kick lewa gais tab Labasa goal banae liis aur Rewa miss kar diis. Iske matlab rahaa ki Labasa game ke jiit liis, lekin referee duno team ke paanch paanch aur penalty kick lewe ke batais jiske baad Rewa 10-9 se jiit gais. 

17 saal ke baad ii pahila time rahaa jab ki Rewa IDC jiitis rahaa.

## References
* The Rec.Sport.Soccer Statistics Foundation
* Fiji Football Association - Tournament Record (1971 - 1980)

## Aur dekho
* Fiji me football

&nbsp;
----
Inter-District Championship (Fiji) 1973

__NOEDITSECTION__

Fiji me football (soccer) ke 36th Inter-district Championship (IDC), August 1973 me Churchill Park, Lautoka me khela gais raha. 

## Semi final
Ek semi final me Labasa, Ba ke 4-2 se harais. Full time hoe ke jab paanch minute bachaa rahaa tab Ba 2-0 se jiitat rahaa, lekin akhri paanch minute me Labasa dui goal banae ke game ke extra time me lae gais. Extra time me Labasa dui aur goal banae ke 4-2 se jiit gais

## Final
Final ke game Lautoka aur Labasa ke biich me bhais jisme Lautoka, Labasa ke 1-0 se harae ke Lloyd Farebrother Trophy ke 12th dafe jii ke ek nawaa record set karis.  Ii duusra dafe, in a row, rahaa jab ki Labasa final me jae ke haar gais. Final ke 20,000 se jaada jan dekhin.

## References
* The Rec.Sport.Soccer Statistics Foundation
* Fiji Football Association - Tournament Record (1971 - 1980)

## Aur dekho
* Fiji me football

&nbsp;
----
Inter-District Championship (Fiji) 1974

__NOEDITSECTION__

Fiji me football (soccer) ke 37th Inter-district Championship (IDC), August 1974 me Prince Charles Park, Nadi me khela gais raha. Ii IDC me Tailevu/Naitasiri pahila dafe first division me khelis aur achchha khel dekhae ke final me pahuch gais rahaa.

## Semi final
Tailevu/Naitasiri, Labasa ke 2-1 se harais aur Nadi bhi Ba ke 2-1 se harais.

## Final
Final ke game Nadi aur Tailevu/Naitasiri ke biich me bhais jisme Nadi, Tailevu/Naitasiri ke 1-0 se harae ke Lloyd Farebrother Trophy ke tiisra dafe jiitis. 20,000 log final ke dekhin. 

## References
* The Rec.Sport.Soccer Statistics Foundation
* Fiji Football Association - Tournament Record (1971 - 1980)

## Aur dekho
* Fiji me football


&nbsp;
----
Inter-District Championship (Fiji) 1975

__NOEDITSECTION__

Fiji me football (soccer) ke 38th Inter-district Championship (IDC), August 1975 me Subrail Park, Labasa me khela gais raha.

## Semi final
Ba, Nadi ke 5-0 se harais aur Suva, Lautoka ke 1-0 se harais.

## Final
Final ke game Ba aur Suva ke biich me bhais jisme Ba ke jiit, 1-0 se bhais. 

Ii Ba ke 7th jiit rahaa aur Suva khatir 7th haar final me rahaa aapan last IDC jiite ke baad. Iske baad Ba paanch aur IDC ek ke baad ek jiitis aur Fiji ke sab se tagatwar team ban gais. 

## References
* The Rec.Sport.Soccer Statistics Foundation
* Fiji Football Association - Tournament Record (1971 - 1980)

## Aur dekho
* Fiji me football


&nbsp;
----
Inter-District Championship (Fiji) 1971

Fiji me football (soccer) ke 34th Inter-district Championship (IDC), 31 July aur 2 August 1971 ke biich me Nadi ke Prince Charles Park me khela gais rahaa. 

## Final
Final ke game Nadi aur Suva ke biich me bhais jisme Nadi ke jiit, penalty kick ke baad, 5-4 se bhais. Nadi ke taraf se achchha khilarri rahin, Captain, Joe Lutumailagi, winger Rasul Dean aur goal-keeper, Mani Naicker aur Suva ke taraf se Sylvester Joseph (He had played for his school side in the earlier rounds and was able to play in the finals for his district side after his school side lost in the semi-finals) aur goal-keeper, John Foster. 16,000 log final ke dekhin rahaa.

Penalty shoot-out me refree ek team ke paancho kick ekke time le ke batais. Final ke baad Suva FFA se protest karis lekin protest ke dismiss kar dewa gais.

## References
* The Rec.Sport.Soccer Statistics Foundation
* Fiji Football Association - Tournament Record (1971 - 1980)

## Aur dekho
* Fiji me football


&nbsp;
----
Inter-District Championship (Fiji) 1969

__NOEDITSECTION__

Fiji me football (soccer) ke 32nd Inter-district Championship (IDC), August 1969 me Labasa ke Subrail Park me khela gais rahaa. 

## Final
Final ke game Nadi aur Suva ke biich me bhais. Second half me Nadi ke Rasul Dean ek goal banae ke Nadi ke jiate diis. Ii pahila dafe rahaa jab ki Nadi Lloyd Farebrother Trophy ke jiitis. Nadi isse pahile chhe aur dafe final talak pahuch gais rahaa lekin kabhi jiite nai pais.

## References
* The Rec.Sport.Soccer Statistics Foundation
* Mohit Prasad, *Sixty Years of Soccer in Fiji: 1938 - 1998*, Fiji Football Association, Suva, 1998

## Aur dekho
* Fiji me football



&nbsp;
----
Inter-District Championship (Fiji) 1976

__NOTOC__

Fiji me football (soccer) ke 39th Inter-district Championship (IDC), August 1976 me Govind Park, Ba me khela gais raha. Ba ii IDC me aapan against ekko goal nai de ke aapan IDC me dominance dekhaes.

## Final
Final ke game Ba aur Rewa ke biich me bhais jisme Ba ke jiit, 2-0 se bhais. Ba khatir goal, second half me, Vimlesh aur Bobby banae rahin. Ii 8th dafe rahaa jab ki Ba Lloyd Farebrother Trophy ke jiitis.

## References
* The Rec.Sport.Soccer Statistics Foundation
* Fiji Football Association - Tournament Record (1971 - 1980)

## Aur dekho
* Fiji me football


----
Inter-District Championship (Fiji) 1977

__NOTOC__

Fiji me football (soccer) ke 40th Inter-district Championship (IDC), August 1977 me National Stadium, Suva me khela gais raha.

## Final
Final ke game Ba aur Nadi ke biich me bhais jisme Ba ke jiit, 1-0 se bhais. Match ke baad, Ba ke purana khilarri, Josateki, Mitieli aur Waisea aapan retirement announce kar diin. Ii 9th dafe rahaa jab ki Ba, Lloyd Farebrother Trophy ke jiitis.

## References
* The Rec.Sport.Soccer Statistics Foundation
* Fiji Football Association - Tournament Record (1971 - 1980)

## Aur dekho
* Fiji me football


&nbsp;
----
Inter-District Championship (Fiji) 1978

__NOTOC__

Fiji me football (soccer) ke 41st Inter-district Championship (IDC), August 1978 me Lautoka ke Churchill Park me khela gais raha. Ii IDC me kuch nawaa khilarri khelin jon ki aage chal ke jaana maana bhaen. Kuch aisan khilarri rahin; Nadi ke Rusiate Waqan,  Rewa ke Abdul Manaan aur Mohamed Salim, Lautoka ke Sam Work,  aur Nadroga ke Abraham Watkins, .

## Semi final
Semi final me Ba, Rewa ke 1-0 se harais aur Labasa, Tailevu/Naitasiri ke 2-1 se harais

## Final
Final ke game Ba aur Labasa ke biich me bhais. Full time talak goal baraabar rahaa aur penalty kick ke baad Ba 7-6 se jiit gais. Ii pahila dafe rahaa jab ki koi team IDC chaar dafe, ek ke baad ek, jiitis aur ii Ba ke 10th Lloyd Farebrother Trophy ke jiit rahaa.

## References
* The Rec.Sport.Soccer Statistics Foundation
* Fiji Football Association - Tournament Record (1971 - 1980)

## Aur dekho
* Fiji me football

&nbsp;
----
Inter-District Championship (Fiji) 1979

__NOTOC__

Fiji me football (soccer) ke 42nd Inter-district Championship (IDC), August 1979 me Ratu Cakobau Park, Nausori me khela gais raha. 

## Semi final
Semi final me Ba , Rewa ke 4-0 se harais aur Nadi, Nadroga ke 3-0 se harais

## Final
Final ke game Ba aur Nadi ke biich me bhais. Full time talak goal baraabar rahaa aur extra time me Ba 2-1 se jiit ke Lloyd Farebrother Trophy ke 11th dafe jiitis. Ii pahila dafe rahaa jab ki koi team IDC paanch time, ek ke baad ek, jiitis.

## References
* The Rec.Sport.Soccer Statistics Foundation
* Fiji Football Association - Tournament Record (1971 - 1980)

## Aur dekho
* Fiji me football


&nbsp;
----
Inter-District Championship (Fiji) 1982

__NOTOC__

Fiji me football (soccer) ke 45th Inter-district Championship (IDC), August 1982 me Prince Charles Park, Nadi me khela gais raha. 

## Semi final
Semi final me Ba , Nadroga ke 1-0 se aur Nadi, Rewa ke bhi 1-0 se harais.

## Final
Final ke game Ba aur Nadi ke biich me bhais. Full time talak koi team goal nai bane sakis aur extra time ke baad bhi goal baraabar rahaa. Das penalty kick ke baad bhi goal 6-6 se baraabar rahaa. Duuno team decide karin ki uu log trophy chhe chhe mahina khatir rakh laien. FFA baad me batais ki aise nai hoe sake hae aur duuno team ke Lautoka me khele ke batais. Nadi hian par khele se inkar kar diis kahe ki IDC uske home ground me bhais rahaa. Ii rakam se Ba default se trophy jiit gais. Ii 13th dafe rahaa jab ki Ba Lloyd Farebrother Trophy ke jiitis hae.

## References
* The Rec.Sport.Soccer Statistics Foundation
* Fiji Football Association - Tournament Record (1981 - 1990)

## Aur dekho
* Fiji me football

&nbsp;
----
Inter-District Championship (Fiji) 1983

__NOTOC__

Fiji me football (soccer) ke 46th Inter-district Championship (IDC), August 1983 me Suva ke National Stadium me khela gais raha. 

## Semi final
Semi final me Ba , Lautoka ke 1-0 se aur Suva, Labasa ke bhi 3-0 se harais.

## Final
Final ke game Ba aur Suva ke biich me bhais. Full time talak koi team goal nai bane sakis lekin extra time me Suva ke Aisea Mocelutu ek goal banae ke Suva ke 1-0 se jitae diis. Ii 11th dafe rahaa jab ki Suva, Lloyd Farebrother Trophy ke jiitis rahaa.

## References
* The Rec.Sport.Soccer Statistics Foundation
* Fiji Football Association - Tournament Record (1981 - 1990)

## Aur dekho
* Fiji me football

&nbsp;
----
Inter-District Championship (Fiji) 1984

Fiji me football (soccer) ke 47th Inter-district Championship (IDC), August 1984 me Lautoka ke Churchill Park me khela gais raha. 

## Premier Division Tournament
Premier Division Tournament ke 8 team ke dui pool me baata gias rahaa. Duno pool ke team, aapan pool me se aur sab team se ek dafe khelis.  Jeete waala team ke 2 point mila, draw khatir 1 point aur haare waala team ke 0 point.

### Pool A

Ii pool me se Lautoka aur Nasinu semi-final khatir qualify bhais rahaa.

### Pool B

Ii pool me se Ba aur Labasa, semi-final khatir qualify bhais rahaa.

### Semi final
Semi final me Lautoka, Labasa ke 1-0 se aur Ba, Nasinu ke 2-1 se harais.

### Final
Final ke game Ba aur Lautoka ke biich me bhais jisme Lautoka Ba ke easily 2-0 se hare ke aapan 10 saal ke losing streak ke khatam karis. Ii 13th dafe rahaa jab ke Lautoka Lloyd Farebrother Trophy ke jiistis rahaa.

## References
* The Rec.Sport.Soccer Statistics Foundation
* Fiji Football Association - Tournament Record (1981 - 1990)

## Aur dekho
* Fiji me football

&nbsp;
----
Inter-District Championship (Fiji) 1980

__NOTOC__

Fiji me football (soccer) ke 43rd Inter-district Championship (IDC), August 1980 me Govind Park, Ba me khela gais raha. 

## Semi final
Semi final me Ba , Suva ke 4-0 se harais aur Nadi, Lautoka ke 3-0 se harais

## Final
Final ke game Ba aur Nadi ke biich me bhais, jisme Ba, Nadi ke 1-0 se harae ke Lloyd Farebrother Trophy ke 12th dafe jiitis. Ii pahila dafe rahaa jab ki koi team IDC ke chhe time in a row jiitis. Ii IDC me Ba ke khilaf ekko goal nai banawa gais rahaa.

## References
* The Rec.Sport.Soccer Statistics Foundation
* Fiji Football Association - Tournament Record (1971 - 1980)

## Aur dekho
* Fiji me football

&nbsp;
----
Inter-District Championship (Fiji) 1981

__NOTOC__

Fiji me football (soccer) ke 44th Inter-district Championship (IDC), August 1981 me National Stadium, Suva me khela gais raha. 

## Semi final
Semi final me Ba , Lautoka ke aur Suva, Nadroga ke harais

## Final
Final ke game Ba aur Suva ke biich me bhais. Ba haali se ek goal banae liis lekin game khalas hoe se saat minute pahile, Suva ke Jone Ratu ek goal banae ke game ke extra time me kar diis. Extra time me Aisea Mocelutu diving header goal banae ke Suva ke jitae diis. Aisea Mocelutu Fiji ke 1st player raha Jon England gais raha waha ke club me khele jab Suva jeetis aur Ba ke 7th in a row rok dis . Ii inter-district jiite se Suva, Ba ke chhe win in a row ke winning streak ke rok diis aur apne 20 saal baad fir se IDC jiitis. Ii 10th dafe rahaa jab ki Suva Lloyd Farebrother Trophy ke jiitis.

## References
* The Rec.Sport.Soccer Statistics Foundation
* Fiji Football Association - Tournament Record (1981 - 1990)

## Aur dekho
* Fiji me football

&nbsp;
----
Fiji Indian Football Association

**Fiji Indian Football Association** (FIFA) ke, ek Suva ke businessman, Arthur Stanley Farebrother, ke leadership ke niche 8 October 1938 ke suruu karaa gais rahaa jab Suva, Suva, Rewa, Ba, Levuka aur Lautoka ke team ek inter-district tournament me hissa le khatir baturin. Ii inter-district Lloyd Farebother Trophy khatir khela gais rahaa, jiske  Lloyd and Company aur A.S. Farebrother and Company daan me de rahin. 1939 me Nadi, Nadroga aur Rakiraki bhi FIFA me join hoe gain. 1943 me Navua aur Tailevu/Naitasiri, 1947 me Taveuni, FIFA ke join karin. 1958 me jab 21st Inter-District Championship khela gais tab usme 14 tean hissa liin.

## Aur bhi dekho

* Fiji me football
* Fiji Football Association
Albert Park (Fiji)

**Albert Park**, Fiji ke capital, Suva me ek barraa game khele waala ground aur stadium hae. Ii gound ke aas pass Suva ke kuch important chij, jaise ki Government Building, Thurston Gardens aur Grand Pacific Hotel hae.

Albert Park me dui rugby ke game ek dafe khela jaae sake hae. Park ke biich me ek hockey ke ground hae. Park me ek grandstand aur cafeteria bhi hae. Har saal hian pe hibiscus festival hoe hae.

Fiji ke itihass me kuch important meetings ii park me bhais rahaa. Fiji aae waala pahila pahila aeroplane, 1929 me ii Park me utris rahaa.

Albert Park me dher Soccer ke tournament khela gais hae, jaise ki niche likha hae.

## Inter-District Championship
* 1966
* 1963
* 1958
* 1956
* 1952
* 1948
* 1938

## References

&nbsp;

----
Inter-District Championship (Fiji) 1987

14 May 1987 me Fiji me coup hoe ke kaaran ii saal Inter-District Championship khela nai gais.

## Aur dekho
* Fiji me football


&nbsp;
----
14 May

**14 May** saal ke 134th din (135nd leap saal mein) hai. Saal ke khalaas hoe me 231 din bachaa hae.

## Ghatna
* 1884 - **[[Syria (jahaaj)|Syria jahaaj]]**, 438 girmitya logan ke India se Fiji laate time reef be charr gais. 
* 1987 - Fiji ke **[[Timoci Bavadra]]** ke **[[Fiji Labour Party|Labour Party]]** sarkar key Sitiveni Rabuka military coup kar ke palat diis.
## Janam
* 1936 - **Waheeda Rehman**, Hindi film actress, ke janam Hyderabad, India me bhaes rahaa.  
## Maut

* 1998 &ndash; **[[Frank Sinatra]]** (janam: 12 December 1915).

## Chhutti aur teohaar
* 2007 - Fiji ke school khatir **pahila term ke chhutti** khalaas bhaes rahaa. 

## References
Inter-District Championship (Fiji) 1988

__NOTOC__

Fiji me football (soccer) ke 50th Inter-district Championship (IDC), 8 October se lae ke 10 October 1988 talak National Stadium Suva me khela gais raha. 

## Semi final
Semi finals 10 October ke khela gais rahaa aur isme Nasinu , Lautoka ke 3-2 se aur Nadroga, Labasa ke 1-0 se harais.

## Final
Final ke game Nasinu aur Nadroga ke biich me bhais jisme Nadroga, Nasinu ke, extra time me 1-0 se harae ke, Lloyd Farebrother Trophy ke pahila dafe jiitis. 

## References
* The Rec.Sport.Soccer Statistics Foundation
* Fiji Football Association - Tournament Record (1981 - 1990)

## Aur dekho
* Fiji me football


----
Lloyd Farebrother Trophy

**Lloyd Farebrother Trophy**, uu trophy hae jiske khatir Fiji ke district soccer teams 1938 se har saal (1987 ke chhorr ke) Inter-District Championship me hissa lewe hae. Ii trophy ke Suva ke Lloyd and Company aur A.S. Farebrother and Company daan karin rahaa.

## Lloyd Farebrother Trophy ke jiite waala team

## Sab se jaada dafe trophy jiite waala team
Końskowola

**Końskowola** (IPA : [kɔɲskɔ'vɔla]), Dakcchin-Purab Poland me ek gaon hei. Yeh gaon Puławy aur Kurow ke beech men Kurówka Nadii ke kinatre hai. Końskowola *gmina* shahar ke rajdhani hei aur is gaon men 2,188 log rahte hei (2004 ka akra).
Inter-District Championship (Fiji) 1990

__NOTOC__

Fiji me football (soccer) ke 52nd Inter-district Championship (IDC), 5 October, 6 October aur 13 October 1990 ke National Stadium, Suva aur Ratu Cakobau Park, Nausori me khela gais raha. Championship, National Stadium me suruu bhais lekin jaada paani ke kaaran suk aur sanichar ke roj khel ke band kare ke parra.

## Semi final
Ek haftaa baad semi final aur final Ratu Cakobau Park me khela gais, jisme Nasinu, Labasa ke 1-0 se harais aur Suva, Nadroga ke, penalty kick ke baad, 7-6 se harais.

## Final
Final ke game Nasinu aur Suva ke biich me bhais jisme Nasinu, Suva ke, 1-0 se harae ke, Lloyd Farebrother Trophy ke pahila dafe jiitis. 

## References
* The Rec.Sport.Soccer Statistics Foundation
* Fiji Football Association - Tournament Record (1981 - 1990)

## Aur dekho
* Fiji me football


----
Inter-District Championship (Fiji) 1991

Fiji me football (soccer) ke 53rd Inter-district Championship (IDC), 3 October 1991 se lai ke 7 October 1991  talak Nadi ke Prince Charles Park me khela gais rahaa. 

## Super Premier Division Tournament
Super Premier Division Tournament ke 10 team ke dui pool me baata gias rahaa. Duuno pool ke team, aapan pool me se aur sab team se ek dafe khelis. Ii sab game National Stadium me 3 October se 6 October talak khela gais rahaa. Jeete waala team ke 3 point mila, draw khatir 1 point aur haare waala team ke 0 point.

### Pool A

Ii pool me se Nadroga aur Nasinu semi-final khatir qualify bhais rahaa.

### Pool B

Ii pool me se Ba aur Rewa semi-final khatir qualify bhais rahaa.

### Semi-final
Pahila semi-final Nadroga aur Rewa ke biich me bhais jisme Nadroga ke jiit 3-0 se bhais. 
Duusra semi-final Ba aur Nasinu ke biich me bhais, jisme Ba ke jii 1-0 se bhais. 

### Final
Final Ba aur Nadroga ke biich me 7 October me bhais, jisme Ba, Nadroga ke 1-0 se harais. Ba khatir goal banae waala rahaa Ravuama Madigi jon ki 51st minute me goal banais. Ba Lloyd Farebrother Trophy ke jiite ke record ke barrhae ke 15 kar diis.

## References
* The Rec.Sport.Soccer Statistics Foundation
* Tournament Record (1991 - 2001)

## Aur dekho
* Fiji me football

&nbsp;
----
Inter-District Championship (Fiji) 1992

__NOTOC__

Fiji me football (soccer) ke 54th Inter-district Championship (IDC), 8 October, 1992 - 12 October 1992 ke Ratu Cakobau Park, Nausori me khela gais raha. 

## Final
Final ke game Labasa aur Nadroga ke biich me bhais jisme Labasa, Nadroga ke, 2-0 se harae ke, Lloyd Farebrother Trophy ke pahila dafe jiitis. Labasa khatir goal banae waala rahin Simon Peters (37 minute me penalty kick se) aur Buli Cama (87 min me).

## References
* The Rec.Sport.Soccer Statistics Foundation
* Fiji Football Association - Tournament Record (1981 - 1990)

## Aur dekho
* Fiji me football


----
12 October

**12 October** saal ke 285th din hae (285th leap saal me). Saal ke khalaas hoe me 81 din bachaa hae.

## Ghatna
* 1858 - Fiji ke Britain ke cede kare ke pahila offer karaa gais.
* 1992 - Fiji me soccer ke  **[[Inter-District Championship (Fiji) 1992|54th Inter-district Championship (IDC)]]**, Nausori me khela gais raha, jiske final me Labasa, Nadroga ke 2-0 se harais.
* 2003 - Fiji me soccer ke  **[[Inter-District Championship (Fiji) 2003|65th Inter-district Championship (IDC)]]**, Ba me khela gais rahaa, jiske final me Ba, Nadi ke 1-0 se harais aur Premier Division me Rakiraki, Tailevu/Naitasiri ke 2-1 se harais.
* 2008 - Lautoka ke football team final me Ba ke 1-0 se harae ke **[[Inter-District Championship (Fiji) 2003|70th Inter-District Championship]]** ke jiit liis.
* 2009 - Navua ke football team, final me Lautoka ke 2-0 se harae ke, **[[Inter-District Championship (Fiji) 2009|71st Inter-District Championship]]** ke pahila dafe jiitis.

## Janam

## Maut

* 1492 - **[[Piero della Francesca]]**, Italy ke chitrkaar aur mathematician, ke maut Florence me bhais rahaa.

## Chhutti aur teohaar
* 2009 - Fiji me **Fiji Day** ke chhutti rahi.

## References
Inter-District Championship (Fiji) 1993

__NOTOC__

Fiji me football (soccer) ke 55th Inter-district Championship (IDC), 7 October, 1993 se 11 October 1993 talak Govind Park, Ba me khela gais raha. 

## Semi final
Pahila semi final me Nadroga, Ba ke penalty kicks ke baad harais aur dusra semi final me Nasinu, Nadi ke harais.

## Final
Final ke game Nasinu aur Nadroga ke biich me bhais jisme Nadroga, Nasinu ke  ke, 1-0 se harae ke, Lloyd Farebrother Trophy ke tiisra dafe jiitis. Nadroga khatir goal banae waala rahaa Abraham Watkins.

## References
* The Rec.Sport.Soccer Statistics Foundation
* Fiji Football Association - Tournament Record (1991 - 2001)

## Aur dekho
* Fiji me football


----
Silesian bhasa

**Silesian ** (Silesian: *ślōnskŏ gŏdka*, *ślōnski*, *po naszymu*) bhasa ek bhasa hai jiske Poland ke Upper Silesia, Czech Republic aur Germany me baat karaa jae hai. 2011 me 509 000 log Silesian ke aapan mother tongue batain lekin kuch anuman se ii number lag bhag 1,250,000 hai.

Silesian bhasa Polish bhasa ke rakam hai, aur yahii kaaran hai ki kuch logan ii bhasa ke Polish ke ek dialect maane hai.

### Alphabet
Koi Silesian dialect nai hai aur Silesian me baat kare waale logs Polish characters ke kaam me lawe hai. 2010 me Silesian alphabet banawa gais rahaa, jon ki Silesian scripts ke uppar adharit hai (10 thor hai). Iske aur Silesian Wikipedia me kaam me lawa jae hai.

Aa Ãã Bb Cc Ćć Dd Ee Ff Gg Hh Ii Jj Kk Ll Łł Mm Nn Ńń Oo Ŏŏ Ōō Ôô Õõ Pp Rr Ss Śś Tt Uu Ww Yy Zz Źź Żż

### External links
* The Silesian Wikipedia
* News in Silesian
Inter-District Championship (Fiji) 1989

__NOTOC__

Fiji me football (soccer) ke 51st Inter-district Championship (IDC), 7 October se lae ke 9 October 1989 talak Churchill Park, Lautoka me khela gais raha. 

## Final
Final game between Lautoka Football Association and nadroga, with Nadroga stallions going home with a 1-0 win against the home side

## References
* The Rec.Sport.Soccer Statistics Foundation
* Fiji Football Association - Tournament Record (1981 - 1990)

## Aur dekho
* Fiji me football


----
13 October

**13 October** saal ke 286th din hae (287th leap saal me). Saal ke khalaas hoe me 79 din bachaa hae.

## Ghatna
* 1990 - Fiji me soccer ke  **[[Inter-District Championship (Fiji) 1990|52nd Inter-district Championship (IDC)]]**, Suva aur Nausori me khela gais rahaa jiske final me Nasinu, Suva ke 1-0 se harais.

## Janam
* 1911 - **[[Ashok Kumar]]**, India ke film actor ke janam, Bhagalpur, Bihar me bhais rahaa.

## Maut
* 1987- **Kishore Kumar**, Hindi film ke playback singer, ke maut Bombay, India, me bhais rahaa. (janam:4 August 1929) 
## References